Kambodžan kansalliskokous

Kambodžan kansalliskokous on Kambodžan parlamentin alahuone. Se on hallitsevassa roolissa parlamentissa, ja sen tärkein tehtävä on lainsäädännöllinen.Funston, s. 47–48. Siihen kuuluu 123 jäsentä, jotka valitaan viisivuotiskaudelle vaaleissa, joissa käytetään suhteellista vaalitapaa. Parlamenttivaalien ehdokkaat tulevat puoluelistoilta, ja vaaleissa voi äänestää kaikki 18 vuotta täyttäneet.

Lainsäädännön lisäksi kansalliskokouksella on muitakin tehtäviä. Se hyväksyy valtionbudjetin, ja se päättää lainoista, luotoista ja veroista. Kansalliskokouksella on myös jonkun verran toimeenpanevia tehtäviä. Sen pitää hyväksyä kaikkien korkea-arvoisten virkamiesten ja armeijan henkilöstön nimitykset, siirrot ja erottamiset. Ulkomaansuhteissa se päättää kansainvälisten sopimusten hyväksymisestä, ja sodanjulistuskin pitää hyväksyttää kansalliskokouksessa. Sillä on myös valta syyttää hallituksen jäseniä, jos havaitsee niiden syyllistyneen vakaviin rikoksiin.

 Lähteet 

 Viitteet 

 Aiheesta muualla 
Kansalliskokouksen kotisivut 

Kansalliskokous
Luokka:Alahuoneet